
Vedlegg V. Alminnelige sikkerhetstiltak
For all virksomhet som innbefatter GMM, gjelder prinsippene for god mikrobiologisk praksis og følgende prinsipper for god sikkerhet og hygiene på arbeidsplassen:

1. påse at arbeidsplassen og miljøet eksponeres for GMM på et så lavt nivå som mulig,
1. anvende tekniske kontrolltiltak ved kilden og utfylle disse tiltakene med hensiktsmessig vernetøy og personlig verneutstyr om nødvendig,
1. regelmessig prøve og vedlikeholde kontrolltiltak og -utstyr på hensiktsmessig måte,
1. eventuelt kontrollere nærvær av levedyktige organismer fra virksomheten utenfor den primære fysiske inneslutningen,
1. gi personalet hensiktsmessig opplæring,
1. om nødvendig nedsette komiteer eller underkomiteer for biologisk sikkerhet,
1. om nødvendig utforme og iverksette lokalt praktisk regelverk for personalets sikkerhet,
1. sette opp biologiske faremerker der det trengs,
1. sørge for at personalet har vaske- og dekontamineringsanlegg,
1. føre tilfredsstillende journaler,
1. forby spising, drikking, røyking, bruk av kosmetikk eller oppbevaring av mat for konsum i arbeidsområdet,
1. forby pipettering med munnen,
1. sørge for skriftlige instrukser for standard driftsprosedyrer der det trengs for å garantere sikkerheten,
1. ha effektive desinfeksjonsmidler og særskilte desinfiseringsprosedyrer tilgjengelig i tilfelle spredning av GMM,
1. eventuelt sørge for sikker oppbevaring av kontaminert laboratorieutstyr og -materialer.

